Amazon mun hefja sölu á nýrri útgáfu á Fire spjaldtölvunni , en hún hefur vakið töluverða athygli vegna þess hversu ódýr hún er . Útlitslega er spjaltölvan hefðbundin útlits , er með sjö tommu skjá , tengist þráðlausu neti og er með 8 gígabæta geymsluminni . Örgjörvinn er fjórkjarna og skjákortið nokkuð gott . Verðið er hins vegar sérstakt , því tölvan mun aðeins kosta 49,99 dali , andvirði um 6.350 íslenskra króna . Vefsíðan Seeking Alpha gerir tölvuna að umfjöllunarefni sínu og segir hana munu geta gerbreytt markaðnum með spjaldtölvur , einkum þær sem keyra á Android stýrikerfinu . Amazon hefur ekki verið í hópi þeirra spjaldtölvuframleiðenda sem flestar tölvur selja í tæpt ár . Í grein Seeking Alpha segir að tölvan gæti eyðilagt sölu á spjaldtölvum frá fyrirtækjum eins og Samsung , LG , Lenovo og Huawei . Enginn þeirra geti með góðu móti keppt við 50 dala verðmiðann .